Piret Viisimaa

Piret Viisimaa (abielus Piret Leisalu, ka Piret Viisimaa-Leisalu; sündinud 20. mail 1962) on eesti lavastaja, näitleja ja teatrijuht.

Ta on 1991. aastal loodud Teoteatri ja 2022. aastal loodud Kalamaja Suveteatri asutaja ja kunstiline juht.

Haridus
Näitlemist hakkas ta õppima ja harjutama Jaan Tombi nimelise Rahvateatri õppestuudios Ellu Puudisti juhendamisel. Seejärel õppis Tallinna Pedagoogilises Instituudis näitejuhtimist ning lõi kaasa sealses üliõpilasteatris, kus tegi ka diplomitöö. 

Töö ja looming
Jaan Tombi nimelises Rahvateatris (hilisemas Salme Teatris) alustas ta näitlejatööd 1977. aastal ja lavastamist 1986. aastal. 

Peale teatri on ta näidelnud ka telesarjades "Kessu", "Vaba riik", "V.E.R.I.", "Saladused", "Brigaad 3", "Tere siitpere!", "Pilvede all", "Vembu ja Tembu seiklused", "Inimeseloomake", "Suletud uste taga", "Kättemaksukontor" ja "Sinu, minu, meie" ning mängufilmis "Hundi agoonia" (2006).Piret Viisimaa Teoteatri kodulehel. Vaadatud 06.02.2026.

Pärast Teoteatri loomist on ta seal lavastanud üle paarikümne lavateose. 

1980. aastatel töötas ta Eesti Televisiooni noorte- ja lastesaadete toimetuses administraatori ja režissööri assistendina, mängis peamiselt lastelavastustes ning hiljem oli ka mõne saatelõigu saatejuht. Tema ja Vahur Leisalu mängisid 1983.–1984. aastal peaosi ETV lavastuslikes lastesaatesarjades "Vembu ja Tembu", "Vembu ja Tembu seiklused" ning kehastasid ahve Vembut ja Tembut ka saatesarjas "Näärimees uksele koputab".

Alates 1990. aastate lõpust on Piret Viisimaa olnud mitme tänavateatrifestivali ja paljude kogukondlike kultuuriürituste korraldaja.Päevakaja nr 14 000 Eesti Raadio, 27.08.1999.Katrin Aedma ja Piret Viisimaa: Kalamaja kogukonnapäevad ERR Vikerraadio, 15.05.2025.

Tunnustus
 1997 – Eesti Harrastusteatrite Liidu Aastasõel (1996. aasta parima lavastuse “Kellele kuulub öö?” eest)
 2008 – Eesti Harrastusteatrite Liidu teenetemärk

Teatrisisesed auhinnad
 2005 – Teoteatri Ellu Puudisti nimeline kolleegipreemia
 2014 – Teoteatri kolleegipreemia – Turbotigu

Isiklikku
Piret Viisimaa on baleriin Teesi Viisimaa (1932–2024) ja operetinäitleja Vello Viisimaa (1928–1991) tütar.Margit Kilumets, Margus Tabor. Piret Viisimaa: lõin Teoteatri ühelt poolt vajadusest, aga teisalt ka trotsist ERR Kultuur, 10.01.2021. Tema vanavanaisa Jaan Visman juhtis Sangaste näitemänguseltsi, vanaisa Aarne Viisimaa oli ooperilaulja ning vanaonu tütar Heli Viisimaa oli näitleja, kes oli abielus näitleja Ants Lauteriga.Eluraamatud: Piret Viisimaa Aabramihobulausujad.ee, 24.11.2012. Piret Viisimaal on vanem poolõde Maris Viisimaa (isa tütar esimesest abielust).Katrin Helend-Aaviku. ÕL arhiiv | Suri Vello Viisimaa lesk, endine baleriin Teesi Viisimaa: usun, et Vello on teispoolsuses ootamas ja tuleb mulle väravale vastu Õhtuleht.ee, 15.02.2021/31.08.2024.

Piret Viisimaal on 12 aastat kestnud abielust Vahur Leisaluga täiskasvanud poeg Norman.Persoon: Teesi ja Piret Viisimaa Vooremaa.ee, 10.05.2008.Verni Leivak. „Kas tõesti Vello Viisimaa tütar?!“ Õhtuleht / Naisteleht 55+. 06.01.2020.

Viited

Kategooria:Eesti näitlejad
Kategooria:Eesti lavastajad
Kategooria:Eesti kultuurikorraldajad
Kategooria:Tallinna Ülikooli vilistlased
Kategooria:Sündinud 1962